OzLabs/hebrew-wiki-articles huggingface dataset:
ממאדו סאקו

ממאדו סאקו (בצרפתית: Mamadou Sakho; נולד ב-13 בפברואר 1990 בפריז) הוא כדורגלן צרפתי המשחק בעמדת הבלם במונפלייה.

==קריירה==
ממאדו נולד באזור גוט ד'ור ברובע השמונה-עשרה של פריז, להורים ממוצא סנגלי. הוא החל לשחק כדורגל בגיל 8 בקבוצת החובבים מועדון הכדורגל פריז (Paris FC). בגיל 12 הוא אותר על ידי פריז סן-ז'רמן ועבר לשחק בקבוצות הנוער שלה ב-2002. לאחר שנה בה הפגין מנהיגות במגרש, הפך לשחקן מוביל בקבוצות בהן שיחק ואף מונה לקפטן הקבוצה.

בגיל 16 עלה לקבוצת הבוגרים של פריז סן-ז'רמן, אך לא שיחק בשורותיה באותה עונה. בעונת שותף לראשונה בקבוצה הבוגרת. משחקו הראשון היה בשלב השלישי של גביע אופ"א נגד א.א.ק. אתונה. הוא שיחק בפריז סן-ז'רמן עד לשנת 2013, שלאחריה עבר לשחק בשורות ליברפול. ב-31 בינואר 2017 הושאל לקריסטל פאלאס עד לסוף העונה.

ב-31 באוגוסט 2017 חתם סאקו בקריסטל פאלאס תמורת 26 מיליון ליש"ט.

בסיום עונת 2020/2021 שוחרר מהמועדון הלונדוני. 

ב-27 ביולי 2021 חזר סאקו לאחר 8 שנים לצרפת וחתם במונפלייה.

ממאדו היה חלק מהסגל של כל הנבחרות הצעירות של צרפת מהנבחרת עד גיל 16 בשנת 2006. ב-2008 עלה לנבחרת צרפת בכדורגל עד גיל 21 והתמנה לקפטן הקבוצה בשנת 2010 לאחר שהקפטן הקודם, מוסא סיסוקו, עלה לנבחרת הבוגרת של צרפת. הוא עלה לסגל הנבחרת הבוגרת בסוף שנת 2010 ושיחק לראשונה במדיה במשחק ידידות נגד אנגליה. במאי 2014 עלה לראשונה כקפטן נבחרת צרפת במשחק ידידות נגד נורווגיה, ובאותה הזדמנות ממונה לסגן הקפטן של נבחרת צרפת.

ב-23 באפריל 2016 הוכרז שסאקו נחקר על ידי אופ"א בחשד לנטילת חומרים אסורים. מספר ימים לאחר מכן אופ"א הודיעה כי סאקו מושהה מכל פעילות כדורגל לרבות משחקי ידידות ומשחקים בינלאומיים.

==תארים==
פריז סן-ז'רמן
* אליפות: 
* הסופר קאפ הצרפתי: 
* הגביע הצרפתי: 
* גביע הליגה הצרפתי: 
;אישיים
* גביע UNFP לשחקן הנוער המצטיין: 2011.

==קישורים חיצוניים==

* 

==הערות שוליים==

קטגוריה:מגני כדורגל צרפתים
קטגוריה:בלמי כדורגל צרפתים
קטגוריה:כדורגלנים צרפתים
קטגוריה:כדורגלני פריז סן-ז'רמן
קטגוריה:כדורגלני ליברפול
קטגוריה:כדורגלני קריסטל פאלאס
קטגוריה:כדורגלני מונפלייה
קטגוריה:כדורגלני נבחרת צרפת
קטגוריה:כדורגלני מונדיאל 2014
קטגוריה:פריז: כדורגלנים
קטגוריה:צרפתים ממוצא סנגלי
קטגוריה:צרפתים שנולדו ב-1990
היומן של גאוס

היומן של גאוס הוא תיעוד של תגליות מתמטיות של קרל פרידריך גאוס בשנים 1796 עד 1814. הוא נתגלה מחדש ב-1897 ופורסם על ידי פליקס קליין ב-1903, והודפס מחדש בכרך העשירי של אוסף העבודות שלו. היומן מכיל 146 תוצאות, ומתעד תגליות מגוונות בתחומי מתמטיקה שונים: מרביתם עוסקים בתורת המספרים, אלגברה ואנליזה; בחוקי הדדיות, שברים משולבים, שיטות סכימה ואינטגרציה שונות, הממוצע האריתמטי גאומטרי ועוד, ואילו מקצתם עוסקים באסטרונומיה וביסודות הגאומטריה. מן היומן עולה בבירור כי גאוס הקדים את זמנו ברבע מאה ופיתח את תורת הפונקציות האליפטיות, כמו גם החל לחקור את חוקי ההדדיות מסדר גבוה יותר (מסדר שלישי ורביעי).

ג.וולדו דונינגטון כותב בביוגרפיה שלו על גאוס:"היומן הזה הוא מעל לכל עדות חיה ונושמת לקצב שבו רעיונות חדשים פרחו בתודעתו של גאוס מוקדם בקריירה שלו; כה מהר עד שהם נדמים כחופפים אחד לשני".

==הערות לדוגמה==
רוב ההערות הן תיאור מקוצר ולעיתים קביעה מוצפנת של תוצאות בלטינית.

הערה 1, מתאריך 30 במרץ 1796, קובעת "Principia quibus innititur sectio circuli, ac divisibilitus eiusdem geometrica in septemdecim partes etc.", ומתעדת את תגליתו של גאוס על היתכנות הבנייה של המצולע המשוכלל בן ה-17 צלעות.

הערה 10, מתאריך 10 ביולי 1796, קובעת "ΕΥΡΗΚΑ! num = Δ + Δ + Δ" ומתעדת את הגילוי וההוכחה לכך שכל מספר ניתן להצגה כסכום של 3 מספרים משולשים, מקרה פרטי של משפט המספרים המצולעים של פרמה.

הערה 43, מתאריך 21 באוקטובר 1796, קובעת "Vicimus GEGAN". משמעותה אינה ברורה.

הערה 107, מתאריך 16 במאי 1800, היא על מציאת כלל לחישוב מועד חג הפסחא. גאוס פיתח אלגוריתם יעיל למטרה זו. באמצעות הכלל שפיתח מצא גאוס את תאריך הולדתו.

הערה 113, מתאריך 25 באוקטובר 1800, מתעדת תגלית עמוקה על שכיחותם של מספרים טבעיים מסוימים בפיתוח לשבר משולב של משתנה מקרי המתפלג באופן אחיד בקטע (0,1), אותה הוא מנסח בצורה של חוק התפלגות אסימפטוטי. ההערה הזו והתוצאות המתוארות בה מרשימות במיוחד לאור העובדה שהן נכתבו יותר ממאה שנה לפני שתורות מודרניות כמו תורת המידה והתורה הארגודית נוצרו. המחקר המתמטי על הבעיה שתיאר גאוס הוביל לאינטראקציה פורייה בין מחקר שברים משולבים לאנליזה פונקציונלית.

הערה 145, נוגעת לאסטרונומיה, וגאוס כותב בה כי גילה שיטות חדשות לחישוב מסלולי שביטים.

הערה 146, מתאריך 9 ביולי 1814, היא ההערה האחרונה, ומתעדת תצפית על שאריות דו - ריבועיות ופונקציות הלמניסקטה, שמאוחר יותר הוכחה על ידי Gustav Herglotz ב-1921. ביותר פירוט, גאוס הבחין שאם <math> a + bi</math> הוא ראשוני (גאוסיאני) ו-<math>a - 1 + bi</math> מתחלק ב- <math> 2 + 2i</math>, אז מספר הפתרונות לקונגרואנציה <math> x^2 + y^2 + x^2y^2\equiv1\mod{(a + bi)} </math>, כולל ארבע "הנקודות באינסוף" (x=∞, y=±i ו-∞=x=±i, y), הוא בדיוק <math>(a - 1)^2 + b^2 </math>. בשפה מתמטית מודרנית, גאוס מנה את מספר הנקודות בעלות תכונה מסוימת על עקום אליפטי מסוים. הרעיונות המתמטיים מאחורי התוצאה הזו הם קדימון להתפתחויות שהחלו יותר ממאה שנים מאוחר יותר; הניסוח של התנאים המדויקים בהם היא מתקיימת, במסגרתו סופר גאוס גם נקודות באינסוף, מעיד בין היתר שהוא החל לחשוב על המידע האריתמטי הגלום בעקומים פרויקטיביים (בדומה למשפטים מודרניים יותר מגאומטריה אלגברית). אנדרה וייל ציין כי הייתה זו ההערה הזו במיוחד ושני מאמריו של גאוס על שאריות דו - ריבועיות שהובילו אותו לנסח את השערות וייל.

== הערות שוליים ==

קטגוריה:קרל פרידריך גאוס
גאוס
אליפות וימבלדון 1909

אליפות וימבלדון 1909 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-21 ביוני והסתיימה ב-3 ביולי. תוכנית התחרות כללה תחרויות גברים, תחרויות נשים ותחרויות זוגות גברים.

==התחרות==
===תחרות הגברים===
ארתור גור, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון קיבל זכות להתמודד מול מנצח אליפות וימבלדון 1908 על התואר. לתחרות זו נרשמו 86 טניסאים, מהם 69 מבריטניה. בגמר תחרות הגברים יאשיהו ריצ'י ניצח את הרברט רופר-בארט ב-4 מערכות. במשחק על האליפות הוא שיחק נגד ארתור גור (מנצח אליפות וימבלדון 1908) והפסיד ב-4 מערכות. ארתור גור ניצח בתחרות בפעם השנייה ברציפות.

===תחרות הנשים===
דורותי בוטבי, מנצחת תחרות הנשים
בתחרות הנשים השתתפו 38 טניסאיות (מהם 37 בריטיות) שחולקו ל-4 בתים. בגמר התחרות דורותי בוטבי נפגשה עם אגנס מורטון וניצחה אותה ב-3 מערכות. מכיוון ששרלוט קופר (מנצחת אליפות וימבלדון 1908) לא התייצבה למשחק הקובע, דורותי בוטבי זכתה בניצחון טכני.

===תחרות הזוגות===
בתחרות הזוגות השתתפו 40 זוגות שהתחרו על הזכות להתמודד על התואר במשחק נגד מנצחי אליפות וימבלדון 1908. אומנם מכיוון טוני וילדינג (אוסטרליה), שהיה חלק מהצמד המנצח בשנה הקודמת, לא נרשם לתחרות היה ברור שמנצחי השלב הראשון יהיו אלופים. לתחרות נרשמו זוגות טניסאים ממספר מדינות, כמו בתחרות הגברים. בגמר התחרות הזוג הבריטי שכלל ארתור גור והרברט רופר-בארט ניצח את הצמד האוסטרלי סטנלי דאסט והארי פרקר ב-3 מערכות.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1909_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1909/MD/r1s1.html תוצאות משחקי זוגות]
* [http://www.wimbledon.com/en_GB/scores/draws/archive/1909/LS/r1s1.html תוצאות משחקי נשים]

קטגוריה:אליפויות וימבלדון

וימבלדון
בנימין צוקר

בנימין (בני) צוקר (נולד ב-1959) הוא קצין צה"ל במילואים בדרגת תת-אלוף, שירת כטייס קרב בחיל האוויר הישראלי, פיקד על בסיס חצור ועל בסיס תל נוף.
== חייו ==
צוקר נולד בתל אביב, בנעוריו עזבו הוריו את ישראל והוא גדל בפנימית הדסים.

צוקר התגייס לקורס טיס אותו סיים במגמת קרב במרץ 1980, שירת בטייסת סקייהוק בתל נוף במשך שנה והחל בהסבה למטוסי כפיר בטייסת הקרב הראשונה. במהלך מלחמת לבנון הראשונה השתתף בגיחות מבצעיות. בהמשך שירת כמדריך בבית הספר לטיסה ומפקד מגמת בסיסי בקורס טיס. לאחר תקופת לימודים הצטרף ב-1991 לצוות ההקמה של טייסת 105 שקלטה את מטוסי F-16C/D "ברק" החדשים, ושירת כסמ"ט א', ב-1993 מונה למפקד הטייסת. הוא פיקד על הטייסת במשך למעלה משלוש שנים בהן השתתפה בגיחות הפצצה בלבנון במהלך מבצע דין וחשבון ובמבצע ענבי זעם. בתפקידו הבא שירת כראש ענף אימוני קרב במחלקת ההדרכה של חיל האוויר ולאחר מכן שירת כמפקד יחידת השליטה המרכזית לקרב במטה החיל, בתקופת הנסיגה מלבנון ובפרוץ האינתיפאדה השנייה.

באוקטובר 2001 מונה למפקד בסיס חצור וב-2003 מונה למפקד בסיס תל נוף, עליו פיקד עד 2006, כולל במלחמת לבנון השנייה.

לאחר שחרורו מונה לחבר דירקטוריון קרן הישג.

==קישורים חיצוניים==
*

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס חצור
קטגוריה:מפקדי בסיס תל נוף
קטגוריה:בוגרי פנימיית הדסים
קטגוריה:ישראלים שנולדו ב-1959
Top

top (table of processes) היא תוכנה לניהול תהליכים במערכות הפעלה דמויות יוניקס. היא מציגה רשימה ממויינת של תהליכים על פי קריטריונים נבחרים, ומעדכנת אותם בפרק זמן קבוע. נוסף על כך, top מציגה את כמות הזיכרון ויכולות העיבוד אשר בשימוש, ומידע רחב על התהליכים במערכת, ולכן משמשת ככלי מרכזי בשימוש מנהלי מערכות.

==היסטוריה==
הגרסה הראשונה של top נכתבה על ידי ויליאם לפברה בתחילת שנת 1984.
top נכתבה בהשראת פקודת VMS המציגה את חמשת התהליכים העסוקים ביותר במערכת, יחד עם צריכת המעבד שלהם.

בתחילה, top תמכה במערכת אחת בלבד, VAX המריצה את מערכת ההפעלה BSD 4.1. הגרסה השנייה של top, יצאה בשנת 1986, והייתה יעילה יותר מקודמתה.

==חלופות==
הפקודה <code>ps</code>, הנכללת ביוניקס ובמערכות הפעלה דמויות יוניקס, מציגה נתונים דומים לאלו של top, אך מדפיסה למסך פלט יחיד ואיננה מעדכנת אותו. 
בסולאריס קיימת תוכנה דומה ל-top בשם <code>prstat</code>. ב-MS-DOS קיימת הפקודה <code>tasklist</code>, ובמערכת ההפעלה Microsoft Windows קיים מנהל המשימות (Task Manager). במערכות IBM AIX הפקודה המקבילה ל-top נקראת בשם <code>topas</code>, והיא מציגה רשימה מתעדכנת של התהליכים הרצים כרגע.

htop היא תוכנה הנכתבה כאלטרנטיבה ל-top למערכות לינוקס. כמו top, היא מציגה את התהליכים הרצים במערכת, אך מספקת ממשק אינטראקטיבי וצבעוני, מציגה מידע רב יותר על תהליכים, ומגיבה ללחיצות עכבר.

==קישורים חיצוניים==

* 
* [http://www.freebsd.org/cgi/man.cgi?query=top&apropos=0&sektion=0&manpath=FreeBSD+9.1-RELEASE&arch=default&format=html top] באתר FreeBSD
* [https://web.archive.org/web/20040324131142/http://www.unixtop.org/ unixtop.org] ודף העזרה [https://web.archive.org/web/20080415085607/http://www.unixtop.org/top1.html top]
* [http://sourceforge.net/projects/procps-ng/ top] של לינוקס (procps-ng)

==הערות שוליים==

קטגוריה:תוכנות מערכת
קטגוריה:פקודות יוניקס
אליפות וימבלדון 1910

אליפות וימבלדון 1910 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-20 ביוני והסתיימה ב-30 ביוני. תוכנית התחרות כללה תחרויות גברים, תחרויות נשים ותחרויות זוגות גברים.

==התחרות==
===תחרות הגברים===
טוני וילדינג, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון קיבל זכות להתמודד מול מנצח אליפות וימבלדון 1909 על התואר. לתחרות זו נרשמו 92 טניסאים, מהם 68 מבריטניה. בגמר תחרות הגברים טוני וילדינג (ניו זילנד) ניצח את בילס רייט (ארצות הברית) ב-5 מערכות. במשחק על האליפות הוא שיחק נגד ארתור גור (מנצח אליפות וימבלדון 1909) וניצח ב-4 מערכות.

===תחרות הנשים===
דורותי דאגלס צ'יימברס, מנצחת תחרות הנשים
בתחרות הנשים השתתפו 34 טניסאיות (מהם 30 בריטיות) שחולקו ל-4 בתים. בגמר התחרות דורותי דאגלס צ'יימברס (מנצחת בשנים 1903, 1904 ו-1906) נפגשה עם אדית ג'ונסון הבריטית וניצחה אותה ב-2 מערכות. במשחק האליפות היא שיחקה נגד דורה בוטבי (מנצחת אליפות וימבלדון 1909) וניצחה אותה ב-2 מערכות. בכך דורותי דאגלס צ'יימברס זכתה בתואר הרביעי.

===תחרות הזוגות===
בתחרות הזוגות השתתפו 39 זוגות שהתחרו על הזכות להתמודד על התואר במשחק נגד מנצחי אליפות וימבלדון 1909. לתחרות נרשמו זוגות טניסאים ממספר מדינות, כמו בתחרות הגברים. בגמר התחרות של השלב הראשון נפגשו קנט פאואל (בריטניה)/רוברט פאואל (קנדה) עם מייג'ור ריצ'י (בריטניה)/טוני וילדינג (ניו זילנד) שהיו מנצחי תחרות זוגות בשנת 1908. המשחק הסתיים בניצחון של זוג ריצ'י/וילדינג והם נפגשו עם מנצחי השנה הקודמת ארתור גור והרברט רופר-בארט במשחק שהסתיים בניצחונם ב-3 מערכות. לטוני וילדינג זה היה התואר השני באליפות זו ותואר שלישי בתחרויות זוגות.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1910_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1910/MD/r1s1.html תוצאות משחקי זוגות]
* [http://www.wimbledon.com/en_GB/scores/draws/archive/1910/LS/r1s1.html תוצאות משחקי נשים]

קטגוריה:אליפויות וימבלדון
מבלדון
סקטקס

סקטקס (בספרדית: Zacatecas; רשמית: המדינה החופשית והריבונית של סקטקס, בספרדית: Estado Libre y Soberano de Zacatecas) היא אחת מ-31 המדינות המרכיבות את מקסיקו. סקטקס נמצאת במרכז מקסיקו, והיא גובלת בנאיאריט במערב, דורנגו בצפון-מערב, קואווילה בצפון, סן לואיס פוטוסי ונואבו לאון במזרח, וחליסקו, גואנחואטו ואגואסקליינטס בדרום. בירתה והעיר הגדולה ביותר בה היא סקטקס.

==היסטוריה==
הספרדים התחילו להתיישב באזור מדינת סקטקס של ימינו בסביבות 1530, אך כעבור כמה שנים רובם נאלצו לעזוב את המקום עקב התקוממויות של תושבים ילידים, והמקום נותר מסוכן עבור ספרדים גם בשנים שלאחר מכן, עד שהשלטון הספרדי הצליח להשתלט לחלוטין על האזור.

במשך המאות שלאחר מכן התגלו באזור מחצבים רבים ובשלב מסוים האזור סיפק חלק נכבד מכמות הכסף העולמית. בהתאם לכך האזור הפך לאחד האזורים החשובים ביותר במלכות המשנה של ספרד החדשה, והעיר סקטקס שגשגה.

ב-1824, לאחר מלחמת העצמאות של מקסיקו, נוצרה באזור מדינת סקטקס כשהעיר סקטקס משמשת כבירתה.

==כלכלה==
כמו בעבר, הכלכלה של סקטקס מסתמכת בעיקר על כרייה. במדינה כורים בין היתר עופרת, אבץ, נחושת, זהב, כסף, קאוליניט, וולאסטוניט, פלואוריט ובריט.

בנוסף לכרייה הכלכלה מסתמכת על חקלאות, הכוללת בין היתר גידול שעועית, פלפלת צ'ילי, גויאבות, קנה סוכר, ענבים ואפרסקים, תעשייה ותיירות.

==קישורים חיצוניים==

* 
* 

קטגוריה:מקסיקו: מדינות
יהודית גולן

יהודית גולן (נולדה ב-11 באוקטובר 1968) היא סופרת וחידונאית ישראלית חרדית.

==ביוגרפיה==
נולדה בישראל לרב אברהם צבי שיינפלד, אב"ד תל אביב-ירושלים, ולנחמה שיינפלד, בתו של הרב יצחק אליהו ברנשטיין. אחותה היא העורכת הלשונית שולה יעקובסון. נשואה לפנחס גולן, ואם ל-12 ילדים. מתגוררת בגבעת זאב.

גולן החלה לכתוב בשנת 1991, אז החלה לפרסם במוסף לנשים "בית נאמן" של היומון יתד נאמן, חוויות מהאולפן בו עבדה אז. בד בבד החלה לכתוב חידות לעיתונים שונים ולהתמקצע בתחום. מאז היא כותבת גם בזרקור, יתד נאמן, משפחה, בנשוב הרוח והמבשר.

ספרה הראשון שיצא לאור הוא תינוק נולד שיצא בשנת 1993. מאז הוציאה קרוב ל-40 ספרים לילדים ולמבוגרים.

==ספריה==

== קישורים חיצוניים ==
* 

קטגוריה:חידונאים ישראלים
קטגוריה:סגל זרקור
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:גבעת זאב: אישים
קטגוריה:מתנחלות
קטגוריה:ישראליות שנולדו ב-1968
קטגוריה:ישראלים שנולדו ב-1968
לזאן

לזאן (בצרפתית: Leysin) היא עיירה במחוז אגל בקנטון וו באזור רומנדי דובר הצרפתית בשווייץ.

העיירה שוכנת בגובה של 1,260 מטר מעל פני הים על רכס האלפים הברניים בקצה המזרחי של אגם ז'נבה במרחק רבע שעת נסיעה מבירת המחוז אגל ושלשת רבעי שעת נסיעה מבירת הקנטון לוזאן.

==היסטוריה==
האזכור הראשון של ההתיישבות במקום בימי הביניים ב-1231–32 תחת השם Leissins ובשנת 1352 היא מופיעה בשם Leisins.

משנת 1475 ועד 1798 היה הכפר נתון תחת שליטה של ברן כאשר בשנת 1520 קיבל הכפר עצמאות מסוימת והורשה לבחור מועצה מנהלת משלו.

עד שנת 1702 הייתה העיירה קהילה משותפת עם אגל.

בשנת 1313 התגוררו בעיירה 61 תושבים בלבד עד שנת 1850 גדלה אוכלוסיית העיירה ל-415 תושבים ובשנת 1900 התגוררו בעיירה למעלה מאלף תושבים.

מיקומה של העיירה על צלע ההר גורם להיותה שטופת שמש ובעלת אוויר מיוחד, ואכן בעבר הייתה העיירה מפורסמת בבתי המרפא שבה, ואף הוקם בה בית ההבראה הראשון בעולם לילדים חולי שחפת. בתקופה שבין מלחמות העולם ועד שנות ה-50 אלפי חולים באו להתרפא בעיירה. בשנת 1946 היו בעיירה כ-80 בתי הבראה ומס' החולים בה הגיע ליותר מ-3,000.

בסוף שנות ה-50 התאימה עצמה העיירה למציאות המשתנה עם המצאת התרופה לשחפת וירידה במספר החולים, והפכה לאתר נופש קיץ וסקי. בשנת 1956 בנתה העיירה רכבלים ומתקני ספורט נוספים, כאשר בתי ההבראה לשעבר הפכו לבתי מלון ובתי ספר בינלאומיים (בי"ס לתיירות [https://www.shms.com/en/page/student-life/hotel-school-in-leysin-switzerland-3443 SHMS] ו [https://www.las.ch/?utm_campaign=free+listing&utm_medium=referral&utm_source=international-schools-database.com Leysin American School]) המוסיפים למוניטין של הכפר.

בתי המלון המובילים בכפר: Hotel Le Grand Chalet, Hotel Central Residence, Alpine Classic Hotel Leysin, Les Airelles, ו Leysin Lodge.

<br />

==תחבורה==
הדרך הראשית לעיירה היא מכביש אזורי מספר 11 (המחבר בין אגל ושפיץ (Spiez)). ניתן להגיע לעיירה גם ברכבת המהירה הפדרלית SBB CFF FFS, על ידי החלפת רכבת בתחנת אגל לרכבת TPC בקו AL (אגל-לזאן).

בעיירה ישנה מעלית גונדולה העולה לפסגת ברנז הפעילה גם בחודשי הקיץ. מפסגת ההר ניתן לראות את רכסי האלפים הברניים והאלפים השבליים מסביב ואת אגם ז'נבה. אחת האטרקציות המפורסמות שם היא המסעדה המסתובבת (Restaurant tournant de la Berneuse) אשר ניתן לשבת בה ולצפות בכל האזור.

קיימות תוכניות שעדיין לא אושרו להאריך את קו הרכבת אגל-לזאן שיגיע עד פסגת ברנז וכך יוכלו להגיע ישירות לפסגת ההר ללא צורך במעבר רגלי בין הרכבת לרכבל כפי שצריך היום.

==ספורט==
בשנת 2008 ארחה לזאן את משחקי גביע העולם של הפדרציה הבינלאומית לסקי.

בנוסף ארחה לזאן בשנים האחרונות 3 תחרויות עולמיות נוספות לסקי (Boardercross ,Speedskiing) ואופני הרים (downhill mountain-biking).

==קישורים חיצוניים==

* 

==הערות שוליים==

קטגוריה:וו (קנטון): קומונות
נוטות החסד (מחזה)

ווליאם אדולף בוגרו - אורסטס מותקף על ידי האריניות
אורסטס מגיע למקדש אפולו על גבי כד יווני מ[[המאה ה-4 לפנה"ס בהשראת נוטות החסד של אייסכילוס]]
נוטות החסד (או "בנות החסד", וביוונית Εὐμενίδες) היא טרגדיה יוונית שנכתבה על ידי המחזאי אייסכילוס. המחזה הוא השלישי בטרילוגית המחזות האורסטיאה שבוצעה באתונה במסגרת חגיגות הדיוניסיה בשנת 458 לפנה"ס. המחזה עוקב אחרי אורסטס העומד למשפט אחרי שהרג את אמו, והותקף על ידי האריניות.

== עלילה ==
אורסטס מגיע למקדש אפולו, בעוד האריניות לא מניחות לו. אפולו (שדחף את אורסטס להרוג את אמו) רוצה לעזור וגורם לאריניות להרדם. בעוד הן ישנות הוא אומר לאורסטס להימלט ולנסות להגיע לאתנה. שם היא תוכל לערוך לו משפט. אחרי שאורסטס נמלט רוחה של קליטמנסטרה פונה לאריניות ומעירה אותן כשהיא דורשת נקמה. אפולו דורש מהאריניות להסתלק ממקדשו. הן מאשימות אותו בהדחה למעשה הרצח. הוא זועם עליהן, ונושא נאום. הוא טוען כי אפרודיטה, זאוס והרה קידשו את מוסד הנישואין, וכי נקמתו של אורסטס באשה שבגדה בבעלה היא נקמה מוצדקת. האריניות מסרבות לקבל את טענתו ומסתלקות.

אורסטס מגיע לאקרופוליס ולופת את פסלה של אתנה, מתחנן לעזרתה. האריניות מאתרות אותו שם. אתנה מקשיבה לאריניות שמסבירות את פשעו של אורסטס ואת תפקיד נקמת הדם בחברה. מכיוון שהיא מייחסת חשיבות רבה לדבריהן, הן מסכימות למשפטה של אתנה. אורסטס גם הוא מסכים לשיפוטה של אתנה. אתנה מאתרת אנשים שישמשו כשופטים.

המשפט מתנהל באראופגוס, גבעת ארס. אתנה ואחד עשר אזרחים משמשים כשופטים. האריניות משמשות כתובעות, ואילו אפולו מופיע כעד וכסנגור. הארניות שואלות את אורסטס האם הרג את אמו. הוא משיב בחיוב, והן סוברות כי בכך נסגר העניין. אפולו מסביר שחובתו של בן לאביו גדולה מחובתו לאמו. אתנה ושאר השופטים מקשיבים לטיעונים ולבסוף מכריעים לטובת אורסטס. אורסטס אסיר תודה ומבטיח לאתנה לעמוד לצדה ולצד העיר אתונה לעד.

האריניות זעמו על אתנה. פסק הדין נטל מהן את תפקידן ההיסטורי. אתנה מסבירה להן כי תפקידן לא נעלם אלא השתנה. הן לא יהיו נוקמות אלא שליחות צדק. נדרשים הסברים רבים עד שהן משתכנעות. היא מזמינה אותן לעמוד לצידה באתונה. היא משנה את שמן מאלות הנקמה לנוטות החסד. המחזה נגמר כאשר תהלוכה של נשים וילדות מלוות אותן למקדשן החדש.

==תרגומים לעברית==
* שבע הטרגדיות: פרומטוס הכבול—הפרסים—המבקשות מחסה—השבעה נגד תבי—אגממנון—נושאות הנסך—בנות החסד; תרגם מיוונית והוסיף מבואות, הערות ונספחים: שלמה דיקמן, ירושלים: מוסד ביאליק ('ספרי מופת מספרות העולם'), תשכ"ה.
* נוטות החסד; מיוונית: אהרן שבתאי, תל אביב: שוקן ('מחזות יווניים'), תשנ"א 1990.

עיבודים:
* האורסטיאה; עִבד לתיאטרון בן-זמננו לאו בריידי ; תרגם מאנגלית: אריה אהרני, תל אביב: אל"ף, 1964.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:טרגדיות יווניות
קטגוריה:מחזות של אייסכילוס

en:Oresteia#The Eumenides
יוסף גונן

יוסף (יוסי) גונן (ג'ינו) (נולד ב-26 בינואר 1952) הוא קצין צה"ל במילואים בדרגת תת-אלוף, שירת כטייס קרב בחיל האוויר הישראלי, פיקד על בסיס רמת דוד, עמד בראש להק המודיעין ובראש להק האוויר. 

גונן שירת במשך כ-30 שנה כטייס ומפקד בחיל האוויר. ב-1972 סיים קורס טיס. במלחמת יום הכיפורים שירת כטייס קרב בטייסת 107 בה היה במהלך הסבה למטוסי F-4 פנטום. 

במלחמת לבנון הראשונה שירת כסגן מפקד טייסת 105, טייסת מטוסי פנטום והשתתף במבצע ערצב 19. בהמשך פיקד על טייסת 144, על טייסת 105 ועל בסיס רמת דוד בשנים 1994 עד 1996. לאחר מכן שירת כראש להק המודיעין. בתקופת כהונתו של איתן בן-אליהו כמפקד חיל האוויר מונה גונן לעוזר מיוחד לנושא היערכות לתקיפת משגרי טילי קרקע-קרקע. בתפקידו הבא שירת כראש להק האוויר, כיהן בתפקיד עד יוני 2000. 

לאחר שחרורו כיהן כסמנכ"ל תפעול בחברת סאיטקס ויז'ן מקבוצת סאיטקס כנשיא אורביט אויוניקה מקבוצת אורביט טכנולוגיות וכמנכ"ל אזימוט טכנולוגיות מ-2005 עד מכירתה ומיזוגה עם אלביט מערכות בסוף 2010. 

גונן בוגר לימודי הנדסת חשמל מהטכניון, בוגר המכללה לביטחון לאומי ותואר שני מאוניברסיטת חיפה.

==הערות שוליים==

קטגוריה:תתי-אלופים בחיל האוויר
קטגוריה:ראשי להק המודיעין
קטגוריה:ראשי להק האוויר 
קטגוריה:טייסי חיל האוויר הישראלי
קטגוריה:מפקדי בסיס רמת דוד
קטגוריה:מנהלים ישראלים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1952
קטגוריה:סמנכ"לי תפעול ישראלים
קטגוריה:חיילי חיל האוויר במלחמת יום הכיפורים
קטגוריה:חיילי חיל האוויר במלחמת לבנון הראשונה
אליפות וימבלדון 1911

אליפות וימבלדון 1911 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-26 ביוני והסתיימה ב-8 ביולי. תוכנית התחרות כללה תחרויות גברים, תחרויות נשים ותחרויות זוגות גברים.

==התחרות==
===תחרות הגברים===
טוני וילדינג, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון קיבל זכות להתמודד מול מנצח אליפות וימבלדון 1910 על התואר. לתחרות זו נרשמו 104 טניסאים, מהם 83 מבריטניה. בגמר תחרות הגברים הרברט רופר-בארט ניצח את צ'ארלס דיקסון ב-5 מערכות. במשחק על האליפות הוא שיחק נגד טוני וילדינג מניו זילנד (מנצח אליפות וימבלדון 1910) והפסיד ב-4 מערכות.

===תחרות הנשים===
[[דורותי דאגלס צ'יימברס, מנצחת תחרות הנשים]]
בתחרות הנשים השתתפו 34 טניסאיות (מהם 32 בריטיות) שחולקו ל-4 בתים. בגמר התחרות דורה בוטבי (מנצחת אליפות וימבלדון 1909) נפגשה עם אדית האנם וניצחה אותה ב-2 מערכות. במשחק האליפות היא שיחקה נגד דורותי דאגלס צ'יימברס (מנצחת אליפות וימבלדון 1910) והפסידה ב-2 מערכות. בכך דורותי דאגלס צ'יימברס זכתה בתואר החמישי.

===תחרות הזוגות===
בתחרות הזוגות השתתפו 38 זוגות שהתחרו על הזכות להתמודד על התואר במשחק נגד מנצחי אליפות וימבלדון 1910. לתחרות נרשמו זוגות טניסאים ממספר מדינות, כמו בתחרות הגברים. בגמר התחרות של השלב הראשון הזוג הצרפתי מקס דקוג'י ואנדרה גובר נפגשו עם סמואל הרדי (ארצות הברית) וססיל פארק (בריטניה). הצמד הצרפתי ניצח ב-3 מערכות. במשחק על האליפות הצרפתים שיחקו נגד יאשיהו ריצ'י (בריטניה) וטוני וילדינג (ניו זילנד) שהיו מנצחי תחרות זוגות בשנת 1910. מקס דקוג'י ואנדרה גובר ניצחו ב-5 מערכות וזכו בתואר.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1911_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1911/MD/r1s1.html תוצאות משחקי זוגות]
* [http://www.wimbledon.com/en_GB/scores/draws/archive/1911/LS/r1s1.html תוצאות משחקי נשים]

קטגוריה:אליפויות וימבלדון
וימבלדון
קטגוריה:1911 בממלכה המאוחדת
סן פדרו סולה

סן פדרו סולה (בספרדית: San Pedro Sula) היא בירת מחוז קורטס בהונדורס. העיר נמצאת בעמק סולה, בצפון מערב הונדורס ובמרחק של 244 קילומטרים מבירת הונדורס טגוסיגלפה.

==היסטוריה==
העיר נוסדה ב-27 ביוני 1536 על ידי פדרו דה אלוואראדו תחת השם וייה דה סן פדרו דה פוארטו קבאיוס. השם שונה מספר פעמים עד שהתקבע על סן פדרו סולה במאה ה-18.

בשנותיה הראשונות בעיר הייתה מטבעה אליה הובא זהב ממכרות באזור. המטבעה הועברה לעיר גרסיאס באזור שנת 1550. העיר הותקפה ונבזזה על ידי שודדי ים אנגלים, צרפתים והולנדים, מה שאילץ את התושבים הספרדים להזיז את העיר למיקומה הנוכחי. המעבר גרם לדעיכת העיר, כשרוב האנשים העדיפו להתיישב באזורים הגבוהים יותר בעמק סולה.

במחצית השנייה של המאה ה-19 התחילו לגדל בננות לייצוא באזור, מה שגרם לגדילת העיר. גידול הבננות גם גרם ליצירת יחסים טובים עם איש העסקים היהודי-אמריקאי סם זמוריי, שיזם בניית מסילה לעיר הנמל החשובה פוארטו קורטס, שנבנתה מ-1869 עד 1874. העיר קיבלה מעמד רשמי של עיר מהקונגרס הלאומי של הונדורס ב-1902.

==חינוך==
בסן פדרו סולה נמצאות מספר אוניברסיטאות, בהן אוניברסיטת סן פדרו סולה, וכמו כן קמפוסים של אוניברסיטאות מרכזיות בהונדורס כמו האוניברסיטה הטכנולוגית של הונדורס והאוניברסיטה הקתולית של הונדורס.

==תחבורה==
את סן פדרו סולה משרת נמל התעופה הבינלאומי רמון ויידה מורלס הנמצא במרחק של כ-11 קילומטרים מהעיר ומציע טיסות ליעדים בתוך הונדורס ומחוצה לה.

== ערים תאומות ==

* 

==קישורים חיצוניים==

* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונדורס: ערים
קטגוריה:יישובים שהוקמו במאה ה-16
Gzip

gzip הוא פורמט קובץ ויישום מחשב המשמש לדחיסת נתונים. התוכנה נכתבה על ידי ג'ין-לופ גיילי ומארק אדלר כתוכנה חופשית כתחליף לתוכנה <code>compress</code>, שהייתה בשימוש במערכות יוניקס המוקדמות, והייתה מיועדת לפרויקט גנו. גרסה 0.1 ראתה אור ב-31 באוקטובר 1992, וגרסה 1.0 בפברואר 1993.

==פורמט==
gzip מבוססת על אלגוריתם הדחיסה DEFLATE, המהווה שילוב של LZ77 וקידוד הופמן. DEFLATE נועד להחליף את אלגוריתם למפל-זיו ואלגוריתמים אחרים המוגנים בפטנט, אשר באותה התקופה הגבילו את השימוש ב-<code>compress</code> ותוכנות דחיסה אחרות.

הפורמט של קובץ gzip:
* תקורה באורך 10 בתים, הכוללת מספר קסם (1f 8b), מספר גרסה, וחותם זמן.
* תקורות נוספות, כגון שמו המקורי של הקובץ.
* גוף ההודעה, הכוללת את המידע דחוס באלגוריתם DEFLATE.
* סיומת באורך 4 בתים, הכוללת בדיקת יתירות מחזורית (CRC-32), ואת אורך המידע המקורי.

על אף שהפורמט מאפשר דחיסה של מספר קבצים יחדיו, gzip בדרך כלל משמש לדחיסת קובץ בודד. השימוש הנפוץ ב-gzip הוא בדחיסת קובץ tar, המאגד בתוכו מספר קבצים יחדיו. הסיומות <code dir="rtl">.tar.gz</code> ו-<code dir="rtl">.tgz</code> מציינות קובץ tar דחוס על ידי gzip.

==ראו גם==
* ZIP (פורמט)

==קישורים חיצוניים==

* 
* 
* [http://www.gzip.org/ דף הבית של gzip]

==הערות שוליים==

קטגוריה:פורמטי קבצים
קטגוריה:תוכנות דחיסת נתונים
קטגוריה:תוכנה חופשית
אבי ברבר

אבי ברבר (מימין) במהלך ביקור ב[[טייסת 201, יוני 2017]]
אַבְרָהָם (אָבִי) בַּרְבֶּר (נולד בשנת 1947 לערך) הוא קצין צה"ל בדימוס בדרגת תת-אלוף, שירת כטייס קרב בחיל האוויר הישראלי וכמפקד בסיס נבטים ובסיס חצרים. היה משבויי צה"ל במלחמת יום הכיפורים.

==ביוגרפיה==
ברבר נולד וגדל בנתניה, התגייס לצה"ל במסגרת גרעין נח"ל, משם נשלח לשירות בגדוד 50, אך עקב מחלה חזר לנח"ל. במלחמת ששת הימים סופח עם יחידתו לחטיבת גולני והשתתף בקרבות לכיבוש רמת הגולן.

לאחר המלחמה התנדב לקורס טיס (מס' 62), שאותו סיים במגמת קרב ביולי 1970. הוא עבר קורס אימון מתקדם על מטוסי אוראגן, שירת כטייס סקייהוק, עבר הסבה למטוסי F-4 פנטום והוצב כטייס קרב בטייסת העטלף. הוא השתתף במספר גיחות מבצעיות במהלך היומיים הראשונים של מלחמת יום הכיפורים בטרם נפגע מטוסו מעל סוריה במהלך מבצע דוגמן 5. ברבר נלקח בשבי ושהה בו במשך כשמונה חודשים.

לאחר חזרתו מהשבי המשיך בשירות בחיל האוויר, שירת כסגן מפקד טייסת ב' בטייסת 201, טייסת מטוסי פנטום, לאחר מכן כסגן מפקד טייסת א' בטייסת פנטום אחרת. במלחמת לבנון הראשונה פיקד על טייסת 201 שהשתתפה במבצע ערצב 19 ובגיחות מבצעיות רבות. עבר הסבה למטוסי F-16 ופיקד על טייסת מטוסי F-16, ובהמשך פיקד על בסיס נבטים ועל בסיס חצרים. בשנים 1996–1999 שירת כנספח אווירי בוושינגטון. בשירות המילואים שירת כמדריך בבית הספר לטיסה עד 2011.

לאחר שחרורו מונה בינואר 2000 לנציג חברת בואינג בישראל.

== השכלה וחיים אישיים ==
ברבר בוגר המכללה למלחמה של חיל האוויר האמריקאי ובעל תואר ראשון מאוניברסיטת אובורן באלבמה, בעל תואר שני במדע המדינה מאוניברסיטת חיפה ותואר שני במינהל ציבורי מאוניברסיטת הרווארד (במסגרת תוכנית קרן וקסנר). הוא נשוי ואב לארבעה.

==קישורים חיצוניים==
*

==הערות שוליים==

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס נבטים
קטגוריה:מפקדי בסיס חצרים
קטגוריה:שבויי צה"ל במלחמת יום הכיפורים
קטגוריה:מנכ"לים יוצאי שירות קבע בצה"ל
קטגוריה:נספחי חיל האוויר בארצות הברית
קטגוריה:בוגרי תיכון טשרניחובסקי
קטגוריה:חברי גרעיני נח"ל
קטגוריה:בוגרי אוניברסיטת אובורן
קטגוריה:קציני צה"ל בוגרי תוכנית קרן וקסנר בישראל
קטגוריה:בואינג: אישים
קטגוריה:ישראלים שנולדו במאה ה-20
מלון נורדאו

250px
מלון נורדוי (נורדאו) נבנה בשנת 1925 וממוקם בגבולות השכונה ההיסטורית נחלת בנימין.

שכונה זו היא ההרחבה הראשונה של השכונה אחוזת בית שהפכה במרוצת הזמן לעיר תל אביב. הבניין מתפקד מאז בנייתו ועד היום כבית מלון והוא המלון הפעיל הוותיק ביותר בתל אביב ובין המלונות הוותיקים בישראל.

האדריכל, יהודה מגידוביץ, אשר תכנן את הבניין הוא מהאדריכלים הבולטים ביותר שבנו את העיר תל אביב בראשית ימיה ואף מילא את תפקיד מהנדס העיר הראשון בשנים 1920–1923. המונומנטליות של הבניין הנובעת ממיקומו בפינת רחובות (נחלת בנימין 27 פינת רחוב גרוזנברג 22), ממדיו, מורכבותו, ובמיוחד מהכיפה הבנויה בפינת הבניין המקנה לבניין את סימן ההיכר שלו, הפכו את הבניין כולו לנקודת ציון בתל אביב. מבנה המלון הוא מהמבנים החרוטים בזיכרון התל אביבי, מופיע על גלויות היסטוריות, ומככב בתערוכות צילומים רבות. דגם המלון מוצג באתר מיני ישראל.

המבנה מעוצב בסגנון אקלקטי, המשלב סגנון בנייה מרכז אירופי עם מוטיבים יהודיים ומזרחיים. בשל רצף בשימוש הבניין והבעלות עליו לא נעשו שינויים מהותיים בחזות הבניין מה שהפך את המבנה במרוצת השנים לאייקון חי לראשית ימיה של העיר תל אביב.

מלון נורדוי נוהל מימיו הראשונים על ידי מוריס (משה) וסופיה גרינברג ובהמשך על ידי בתם לאה וחתנם יצחק (יז'ו) מרכוס וילדיהם ולמעשה נוהל על ידי המשפחה במשך 90 שנה (1925–2015).

לאחר תהליך ארוך של הוצאת היתרים לשימורו והרחבתו של הבניין, החלו בחודש אוקטובר 2013, האחים משה, רן, שמעון, אמנון ועדלי מרכוס בעבודות שיפוץ הרחבה ושימור נרחבות של המלון. בשנת 2015 בעיצומן של עבודות השיפוץ והשימור, רכשה חברת אורי חיות יזמות בע״מ את המלון והשלימה עבודות אלו עד לפתיחתו המחודשת של המלון בחודש אפריל 2017.

במרץ 2018 נבחר המלון במקום הרביעי ברשימת 15 הבניינים היפים בתל אביב וביולי 2018 נבחר למלון היפה ביותר בתל אביב בהצבעה שנערכה על ידי תושבי העיר.

==קישורים חיצוניים==

* 
*
*שרית ישי לוי, [http://saloona.co.il/blog/המלון-הוותיק-ביותר-בעיר-תל-נורדוי/ המלון הוותיק ביותר בעיר - נורדוי], באתר סלונה, 18 ביוני 2017 
*
* [https://timeout.co.il/הכי_יפה_בעיר/המלון-הכי-יפה-בעיר חלון פנורמי: המלון #הכי_יפה_בעיר], 5 ביולי 2018

נורדאו
קטגוריה:נחלת בנימין
קטגוריה:מבנים ואתרים שתכנן יהודה מגידוביץ'
אבו זריק

אַבּוּ זְרֵיק (בערבית: أبو زريق – כינויו של העורבני; בהגייה הספרותית: אַבּוּ זֻרַיְק) היה כפר ערבי<ref></ref> באזור קיבוץ הזורע שננטש במהלך מלחמת העצמאות. הכפר שכן בעמק יזרעאל, בסמוך למעיין עין זריק. המעיין שימש מקור מים לכפר במהלך שנות קיומו.

על אדמותיו הוקמה חוות נחלאות.

==היסטוריה==
מייסדי הכפר היו במקורם בני שבטים טורקמניים, שהחלו להגיע לארץ ישראל בתחילת המאה ה-11, לאחר כיבוש הארץ בידי מלכ שאה הסלג'וקי. יושביו מוזכרים בכתבים ההיסטוריים האסלאמיים והנוצריים כלוחמים למען המוסלמים נגד הנוצרים במהלך מסעות הצלב. בני הכפר היו רועי צאן נודדים, ובתקופת המנדט הבריטי החלו להקים מבנים ועברו גם לעבודת אדמה. 

בקרבת הכפר נמצא האתר הארכאולוגי תל זריק. על ראש התל נמצאו חרסים המעידים על רצף התיישבותי מהתקופה הכלקוליתית ועד התקופה העות'מאנית.

בתקופת המנדט הבריטי השתייך הכפר לנפת חיפה. בסקר הכפרים שהתקיים בשנת 1945 הוערך מספר תושבי הכפר בסך של 550 תושבים. שטח הכפר הוערך בסך של 6,493 דונם עות'מאני מתוכם 2,092 דונם שטחים ציבוריים.

בקרב משמר העמק במלחמת העצמאות, שנערך ב-12–13 באפריל 1948, נכבש הכפר על ידי חטיבת כרמלי ואלכסנדרוני ובידי הפלמ"ח. בקרבות נהרסו חלק מבתי הכפר, והשאר נהרסו ב-14 באפריל 1948. לאחר הקרבות ננטש הכפר על ידי תושביו שעברו לאזור ג'נין. בתום הקרבות כתב אליעזר באואר (בארי), חבר קיבוץ הזורע ומפעילי המחלקה הערבית של מפ"ם, למשה מן (חברו למפלגה ומח"ט גולני) ולחברי מפלגתו מכתב שבו תיאר את כיבוש הכפר. באואר התלונן על ביזה ועל התנהגות חסרת כבוד למתים, ובכך סתר את דברי ביטאון המפלגה, על המשמר, שבו נטען אז שההרוגים היו "אנשי כנופיות", בעוד שלמעשה הם היו פלאחים חסרי־מגן. מאוחר יותר חזר בו והבהיר כי תושבי הכפר ברחו ולא גורשו, אבל הוסיף שבהיעדר הנחיות ברורות כיצד לנהוג עם התושבים, "מבוצעים מעשים הממיטים קלון על היישוב ועלולים ליצור שנאה ואיבה לגבינו לזמן ארוך."<ref></ref>

לאחר המלחמה נמסרו אדמות הכפר לקיבוץ הזורע. 

== קישורים חיצוניים==

* [http://amudanan.co.il/#!wiki=P250316 אבו זריק] באתר עמוד ענן
* 

==הערות שוליים==

עין זריק, הנביעה מכוסה בבטון

קטגוריה:קהילות ויישובים ערביים שנחרבו במלחמת העצמאות
קטגוריה:עמק יזרעאל
קטגוריה:טורקמנים
קטגוריה:הזורע
אורז בר

אורז בר הוא שמם העממי של ארבעה מיני דגנים מהסוג Zizania שמקורם בצפון אמריקה ובסין.
למרות שמו, מינים אלו אינם קרובים ישירים של האורז האסייתי, אם כי שניהם שייכים לשבט Oryzeae.

הצמח גדל במים רדודים במקווי מים קטנים ובנחלים שזרימתם איטית, כשהמים מכסים חלק ניכר מהצמח ולעיתים רק התפרחת שבראש הצמח נמצאת מעליהם. הגרעינים משמשים למאכל מיני ברווזיים ובני אדם.

==מינים==
שלושה מינים גדלים בצפון אמריקה:
* אורז בר צפוני (Zizania palustris) הוא צמח חד-שנתי שצומח באזור הימות הגדולות וביערות המחטניים של אלברטה, ססקצ'ואן ומניטובה בקנדה ומינסוטה, ויסקונסין ומישיגן בארצות הברית.
* אורז בר (Zizania aquatica) גם הוא צמח חד שנתי שגדל באזור נהר סנט לורנס ולחופי האוקיינוס האטלנטי ומפרץ מקסיקו שבארצות הברית.
* אורז בר טקסני (Zizania texana) הוא צמח רב-שנתי שגדל באזור קטן לאורך נהר סן מרקו שבמרכז טקסס. המין נמצא בסכנת הכחדה בגלל צורת ההאבקה שלו ובגלל זיהום הסביבה. גרגר אבקה של צמח הזכר יכול להגיע למרחק כ-76 ס"מ בלבד ממנו ואם הוא לא מגיע לנקבה בטווח הזה, לא תיווצר הפריה.

מין אחד גדל באסיה:
* אורז בר מנצ'ורי (Zizania latifolia) הוא צמח רב-שנתי שמקורו בסין. הוא כמעט שאינו גדל בר בארץ מוצאו, אך נקלט במקרה בניו זילנד, שם הוא מצליח להתפשט ומוגדר כמין פולש.

==שימוש כמזון==
המין שגרעיניו משמשים בדרך כלל למאכל הוא המין הצפוני. האינדיאנים בארצות הברית ובעקבותיהם גם אחרים, קוצרים אותו תוך כדי שיט בסירת קאנו לתוך סבך האורז, מכופפים את הגבעולים, ובעזרת מקלות עץ דשים אותם ומפרידים את הגרעינים לתוך הקאנו.
בגלל ערכו התזונתי וטעמו, עלה הביקוש לאורז בר בסוף המאה ה-20 והחל גידול מסחרי שלו בארצות הברית ובקנדה כדי לענות על הביקוש. עם זאת, כבר באמצע המאה החלו ניסויים בגידולו במינסוטה. היצרניות המובילות כיום הן קליפורניה ומינסוטה (בה הוא גם המאכל הרשמי) בהן הוא מגודל בעיקר בשדות אורז לשעבר. בקנדה, לעומת זאת, הוא נקצר לרוב בגופי מים טבעיים, וססקצ'ואן היא הפרובינציה המובילה בתחום. גם הונגריה ואוסטרליה מגדלות את אורז הבר. בסין הוא מצוי גם בטבע וגם בגידול מתורבת בגנים צפים, בעיקר סביב נהר יאנגצה. הוא תורבת במדינות נוספות במזרח אסיה כגון יפן, מלזיה וקוריאה. כיום הוא מגודל פחות בשביל גרעיניו והתוצר העיקרי שלו הוא גבעוליו שנאכלים גם הם.

==קישורים חיצוניים==

* 
* [http://www.hort.purdue.edu/newcrop/duke_energy/Zizania_aquatica.html אורז בר] באתר אוניברסיטת פרדו

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:דגניים
אליפות וימבלדון 1912

אליפות וימבלדון 1912 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-8 ביולי. תוכנית התחרות כללה תחרויות גברים, תחרויות נשים ותחרויות זוגות גברים.

==התחרות==
===תחרות הגברים===
טוני וילדינג, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון קיבל זכות להתמודד מול מנצח אליפות וימבלדון 1911 על התואר. לתחרות זו נרשמו 84 טניסאים, מהם 66 מבריטניה. בגמר תחרות הגברים ארתור גור הבריטי ניצח את אנדרה גובר (צרפת) ב-4 מערכות. במשחק על האליפות הוא שיחק נגד טוני וילדינג מניו זילנד (מנצח אליפות וימבלדון 1911) והפסיד ב-4 מערכות. לטוני וילדינג זה היה ניצחון שלישי ברציפות.

===תחרות הנשים===
אתל לרקומב, מנצחת תחרות הנשים
בתחרות הנשים השתתפו 34 טניסאיות (מהם 31 בריטיות) שחולקו ל-4 בתים. בגמר התחרות שרלוט קופר (מנצחת בשנים 1895, 1896, 1898, 1901 ו-1908) נפגשה עם אתל לרקומב והפסידה ב-2 מערכות. מנצחת של השנה הקודמת דורותי דאגלס צ'יימברס לא התייצבה ובכך אתל לרקומב זכתה בניצחון טכני.

===תחרות הזוגות===
בתחרות הזוגות השתתפו 34 זוגות שהתחרו על הזכות להתמודד על התואר במשחק נגד מנצחי אליפות וימבלדון 1911. לתחרות נרשמו זוגות טניסאים ממספר מדינות, כמו בתחרות הגברים. בגמר התחרות של השלב הראשון הזוג בריטי הרברט רופר-בארט וצ'ארלס דיקסון נפגשו עם זוג בריטי נוסף ססיל פארק ואלפרד במיש וניצחו ב-5 מערכות. במשחק על האליפות הם שיחקו נגד הצמד הצרפתי מקס דקוג'י ואנדרה גובר שהיו מנצחי תחרות בשנת 1911. הבריטים ניצחו ב-4 מערכות וזכו באליפות.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1912_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1912/MD/r1s1.html תוצאות משחקי זוגות]
* [http://www.wimbledon.com/en_GB/scores/draws/archive/1912/LS/r1s1.html תוצאות משחקי נשים]

קטגוריה:אליפויות וימבלדון
וימבלדון
קטגוריה:1912 בממלכה המאוחדת
שאול שפי

שאול שפי (נולד ב-1945) הוא קצין צה"ל במילואים בדרגת תת-אלוף, שירת כטייס מסוקים בחיל האוויר הישראלי, פיקד על בסיס פלמחים.

== חייו ==
שפי גדל במושב מולדת., אביו ששירת בבריגדה היהודית נפטר כששפי היה בן שלושה חודשים. באוגוסט 1963 התגייס לקורס טיס (מס' 46) אותו סיים במרץ 1965. בתום הקורס עבר למערך המסוקים של חיל האוויר, ושירת כטייס סיקורסקי S-58 בטייסת החרב המתהפכת, לאחר שנה עבר להטיס מטוסי סופר פרלון בטייסת מובילי הלילה. במלחמת ששת הימים ביצע עשרות גיחות מבצעיות, בהם לפינוי נפגעים, להנחתת כוחות צנחנים בשארם א-שייח', כוחות צנחנים ברמת הגולן ובחרמון. לאחר המלחמה עבר קורס מדריכי טיסה וחזר כקצין הדרכה לטייסת.

במהלך מלחמת ההתשה השתתף במבצעים מיוחדים בהם הונחתו כוחות צה"ל בעומק מצרים, בהם מבצע הלם 35 באוקטובר 1968 בו הונחת כוח של ארבעה עשר לוחמים מסיירת צנחנים בפיקודו של מתן וילנאי ופגע בתחנת שנאים בנגע חמאדי, מבצע בוסתן 25א ביולי 1969 בו הונחת כוח צנחנים מגדוד 202 ופגע בעמדות מצריות לאורך כביש ראס זעפרנה, מבצע בוסתן 39 בו הונחת כוח גולני וצנחנים בפיקודו של יצחק מרדכי ופגע בירי מרגמות בבסיס מצרי, מבצע רביב בו פינה את הכוחות הפושטים, מבצע תרנגול 5 ב של סיירת מטכ"ל והפשיטה על האי שדואן. לאחר המלחמה שירת כסגן מפקד הטייסת. וב-1971 מונה לסגן מפקד טייסת דורסי הלילה, טייס מסוקי יסעור. ב-1972 מונה למפקד טייסת מסוקים בבית הספר לטיסה ולאחר מכן יצא ללימודים אקדמאיים.

במלחמת יום הכיפורים שירת כטייס בטייסת דורסי הלילה, הוא השתתף בגיחות רבות בהן מבצע פונטיאק, בו הונחתו כוחות מחיל התותחנים וסיירת מטכ"ל בג'בל עתקה, מבצע זנבר, אותו הוביל, בו הונחתו לוחמי סיירת מטכ"ל בסמוך לג'בל טרייפה ופגעו בשדה התעופה כותמיה, הטסת חיילי גדוד 890 לקרב החווה הסינית ופינוי הפצועים מהקרב, והמבצעים לכיבוש החרמון בסיום המלחמה. בנובמבר 1973 הטיס מסוק יסעור לחילוץ לוחמי צה"ל מפסגת החרמון.

לאחר המלחמה שירת כראש מדור במטה חיל האוויר וב-1974 מונה למפקד טייסת דורסי הלילה, תפקיד בו שירת עד 1977. הוא יצא ללימודים בארצות הברית ובשובו מונה למפקד היחידה לתובלת סער ומשולבים (תלס"ם) תפקיד בו שירת בתקופת מלחמת לבנון הראשונה. לאחר שנת לימודים מונה בספטמבר 1983 למפקד בסיס פלמחים, שירת בתפקיד עד 1987. לאחר שחרורו משירות הקבע המשיך לשרת כטייס במילואים, המשיך לטוס במסוקי קוברה AH-1 והשתתף במבצע דין וחשבון ובמבצע ענבי זעם. ב-2001 הועלה לדרגת תת-אלוף ושימש כמדריך במגמת מסוקים של בית הספר לטיסה עד 2007.

כיהן מנכ"ל החברה לפיתוח נתניה, מנכ"ל חברת גן הצפון, וכמנכ"ל כים ניר בשנים 2000–2001. עוסק בגישור ומטיס מצנחי רחיפה.

== השכלה וחיים אישיים ==
שפי בוגר המכללה לביטחון לאומי של חיל האוויר האמריקאי, בעל תואר ראשון במדעי החברה באוניברסיטה הפתוחה, ובוגר תוכנית לקידום מנהלים של אוניברסיטת תל אביב.

נשוי ואב לשלושה בנים, שניים מהם שירתו כטייסים בחיל האוויר.

==קישורים חיצוניים==
* 
* אודי עציון, [https://web.archive.org/web/20140808050958/http://www.fisherlibrary.co.il/BITEONIM/216.pdf שפי חילוצים ומבצעים מיוחדים], בטאון חיל האוויר, מס' 115, יוני-יולי 1997
* 

==הערות שוליים==

קטגוריה:טייסי חיל האוויר הישראלי
קטגוריה:מפקדי בסיס פלמחים
קטגוריה:תתי-אלופים בחיל האוויר
קטגוריה:מנכ"לים יוצאי שירות קבע בצה"ל
קטגוריה:מולדת (מושב): אישים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1945
מסות על השירה ההירואית

מסות על השירה ההירואית (איטלקית: discorsi dell'arte poetica) היא יצירה בארבעה ספרים שנכתבה בידי טורקוואטו טאסו ופורסמה בשנת 1578. היצירה היא אבן דרך בביקורת הספרות והמחזאות האירופית. 

==ספר שני==
ביצירה טאסו משמר מושגים אריסטוטלים, כמו אחדות העלילה ומנגד משליך את כללי הטרגדיה על האפוס. טאסו בחן את האפוס על פי שלושה קריטריונים, חומר, צורה וקישוט.

טאסו בניגוד לאפלטון האמין כי השירה יכולה להתבסס על בדיון אך לא מרחיקה לכת כמו ביצירה "אורלנדו המטורף", אשר היה במהותו שקרי ברובו. מסקנה זו התבססה על ההנחה שהמציאות ניתנת למדידה ולכן מה שהכיל אמת ברובו הוא אמיתי. כמו גם, הוא הניח כי המציאות היא תלויה אמונה ומכאן שיש מקום ביצירה למעשי נסים בידי האל. מעשה שכזה נקרא "נשגב", רגע התגלות האל, פתיחת הצינורות בין שמים לארץ. תחושת השתאות מתרחשת הן אצל הקורא והן בקרב הדמות. טאסו הבחין בין שני סוגי נשגב. הראשון הוא "נשגב היפוך", הדמות הטרגית בעלת כשל שמעוררת חמלה ופחד בעת ההיפוך. השני הוא "נשגב מצטבר" אשר קיים באפוסים, בהם אין היפוך מאחר שהדמויות צריכות להיות או טובות או רעות לחלוטין. הנשגב הוא מצטבר מאחר שהטובים יזכו בדברים טובים עד לסוף האבסולוטי, למשל, רצף של ניצחונות עד לכיבוש ירושלים.

העלילה מתקדמת על הכרח, חוקי הטבע, ולפי המסתבר, מה שדומה למציאות. זו קריאה שגויה של אריסטו מאחר שאריסטו הניח כי המסתבר; הבלתי אפשרי, יכול להתרחש ולכן הוא ראוי להיכתב. הטעות בקריאה הובילה את טאסו לאפשר חידוש של היצירה בהתרה ובסיבוך במקום בתוכנה. באופן כזה טאסו דירג את היוצרים. בראש היוצרים עמדו הפילוסופים אשר תיארו את המציאות באופן המהימן ביותר. אחריהם עמדו המשוררים אשר חיקו את המציאות (לדעתו לא ניתן לחקות מה שאינו אמיתי) והשוואו לתאולוגים המהללים את מעשי האל. לבסוף הסופיסטים מאחר שמתיימרים לשכנע שהבדיה היא אמת. 

בנוסף, טאסו הדגיש את חשיבות של חיקוי של המציאות אשר יוצרת אמינות, מתח ושכנוע. כדי ליצור אמינות יש ליצור הזדהות עם הדמויות על ידי שמירה של מרחק נכון בין הידוע ללא ידוע עבור הקהל. דהיינו, אם ברצונו לספר סיפור, עדיף שנספר אותו על ממלכה קרובה, עליה ידוע הקהל דבר מה, אך לא יודע בדיוק מה קורה בה. 

טאסו ראה בהיסטוריה סוגה ספרותית שמחויבת לכתוב אמת ומה שראוי להיכתב, ייכתב. 

==מקורות משניים==
* ורד לב כנען ועוד, ציוני דרך בביקורת ספרות המערב, הוצאת האוניברסיטה הפתוחה, עמ' 230–280

קטגוריה:ביקורת ספרותית
ערן מקוב

ערן מקוב (נולד בשנת 1972) הוא קצין בדרגת תת-אלוף במילואים, המשמש מפקד הפנימייה הצבאית לפיקוד בחיפה. בעברו שימש מפקד מחוז צפון בפיקוד העורף, סגן מפקד אוגדת איו"ש וכמפקד חטיבת עציון.

== קורות חייו ==
נולד בישראל למשה ואילנה מקוב, צאצא לבתיה מקוב, ממייסדי רחובות. דודו הוא הרצל מקוב. גדל במושב נחלת ז'בוטינסקי שבבנימינה. מקוב גרוש ולו שלושה ילדים.
ערן מקוב מרצה על הפנימייה בפני חברי העמותה לתולדות חיפה, אוקטובר 2022

==שירות צבאי==
עם גיוסו לצה"ל בשנת 1990 שובץ בחטיבת הנח"ל בגדוד 50 (בזלת). בנח"ל עבר מקוב הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. מקוב שימש במספר תפקידי פיקוד בחטיבה. לאחר מכן שימש כמפקד פלנ"ט נח"ל בשנים 1999–2000, והוביל אותה בלחימה בדרום לבנון. לאחר שהועלה לדרגת סא"ל, שימש מקוב כמפקד גדוד 931 בין השנים 2003–2005, והוביל אותו בלחימה כנגד הטרור הפלסטיני באינתיפאדה השנייה. לאחר מכן שימש כמפקד גדוד בבה"ד 1, ובהמשך מונה לקצין המבצעים של פיקוד דרום, בין היתר במבצע עופרת יצוקה.

בשנת 2009 הועלה מקוב לדרגת אל"ם ומונה למפקד חטיבת עציון תפקיד אותו סיים בשנת 2011, ולאחר לימודים, מונה בשנת 2012 לשמש כסגן מפקד אוגדת איו"ש, בתפקידו שימש עד 2014. ב-2014 מונה למפקד מחוז צפון בפיקוד העורף ושימש בתפקידו עד אוגוסט 2016. בסיום תפקידו פרש מצה"ל.

ב-2 באוגוסט 2020 נכנס לתפקיד מפקד הפנימייה הצבאית לפיקוד בחיפה. ב-3 באפריל 2022 הועלה לדרגת תא"ל.

== קישורים חיצוניים ==

* .
* .
* .
* .

== הערות שוליים ==

קטגוריה:מפקדי חטיבת עציון
ערן מקוב
קטגוריה:מפקדי מחוז צפון בפיקוד העורף
קטגוריה:מפקדי גדודים בחטיבת הנח"ל
קטגוריה:תתי-אלופים בצה"ל
קטגוריה:נחלת ז'בוטינסקי: אישים
קטגוריה:ישראלים שנולדו ב-1972
קטגוריה:מפקדי הפנימייה הצבאית לפיקוד בחיפה
מרסל אביב

מרדכי (מרסל) אביב (? – 31 במאי 2022) היה קצין בצה"ל במילואים בדרגת אלוף-משנה, בעברו שימש כמפקד חטיבת עציון.

== ביוגרפיה ==
עם גיוסו לצה"ל בשנת 1978, שובץ בחיל ההנדסה הקרבית, עבר הכשרה כלוחם וקורס קצינים, ושירת במגוון תפקידי לוחמה ופיקוד, ובהם מפקד גדוד 603. בשנים 1999–2001 שימש אביב כמפקד חטיבת עציון והוביל אותה בלחימה כנגד הטרור הפלסטיני באינתיפאדה השנייה. בזמן מבצע חומת מגן הוא היה בחופשת לימודים והגיע לבית לחם לנהל את המשא ומתן עם הלוחמים הפלסטינים שהיו במצור על כנסיית המולד.
לאחר מכן שימש כנספח צה"ל בטורקיה.

לאחר שחרורו היה ממקימי הרשות לפינוי מוקשים שהוקמה בשנת 2011, והיה סגן מנהל הרשות. בהמשך היה ראש הרשות.

== הערות שוליים ==

קטגוריה:מפקדי חטיבת עציון
קטגוריה:נספחים צבאיים ישראלים בטורקיה
קטגוריה:מפקדי גדוד 603
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:ישראלים שנפטרו ב-2022
אודיגו

אודיגו (Odigo) הייתה תוכנת מסרים מיידיים שבה חלק גדול מהקשרים החברתיים נוצרו על ידי בחירת משתמשים אקראית ולא רק בהתאם לבחירת שמות מוכרים מראש, כפי שהיה נהוג בתוכנות המסרים המיידיים עד אותה תקופה.

החברה נוסדה בשנת 1998 בהרצליה על ידי משה זילברשטיין ונרכשה בשנת 2002 על ידי חברת קומברס תמורת כעשרים מיליון דולרים. קומברס שילבה רכיבים מאודיגו בפתרונות מסרים מיידיים שפיתחה לטלפונים ניידים, אולם בשנת 2007 הודיעה על השבתת השירות והשרתים של אודיגו.

מקור השם 'אודיגו' הוא במילה היוונית "οδηγώ", שמשמעותה "אני קובע".

חברת אודיגו דיווחה ששעתיים לפני פיגועי 11 בספטמבר 2001, שני עובדים של החברה בהרצליה פיתוח, קיבלו מסר עוין בשפה האנגלית, שאף שלא היה ספציפי, התריע על כל שהתקפת טרור צפויה להתרחש. העובדים לא מסרו למעסיקם על המסר עד לאחר ששמעו דיווחי חדשות על התקפת הטרור בארצות הברית. לאחר מכן דיווחו העובדים להנהלה על המסרים שקיבלו. החברה איתרה את כתובת ה-IP שממנה נשלחה ההודעה והעבירה את המידע ל-FBI של ארצות הברית כדי שיוכל לאתר את ספק האינטרנט שממנו יצאה ההודעה ומשם לאתר את שולחי ההודעה. כאמור, תוכנת אודיגו הייתה ייחודית בכך שמשתמשיה יכלו לאתר משתמשים על ידי מאפיינים דמוגרפיים וכך נשלחה ההודעה לעובדי אודיגו. עיתון הוושינגטון פוסט מסר שתוכן ההודעה הייתה שפעולה כלשהי תתרחש, ושההודעה כללה גם נאצה אנטישמית בסופה. לשון ההודעה הייתה "something big was going to happen in a certain amount of time".

== קישורים חיצוניים ==
* 
* 
* 
* 

==הערות שוליים==

קטגוריה:תוכנות מסרים מיידיים
קטגוריה:חברות תוכנה ישראליות
קטגוריה:ישראל: חברות שהוקמו ב-1998
אליפות וימבלדון 1913

אליפות וימבלדון 1913 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-4 ביולי. תוכנית התחרות כללה כמדי שנה תחרויות גברים, תחרויות נשים ותחרויות זוגות גברים. החל משנה זו לתוכנית התווספו תחרויות זוגות נשים וזוגות מעורבים.

==התחרות==
===תחרות הגברים===
טוני וילדינג, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון קיבל זכות להתמודד מול מנצח אליפות וימבלדון 1912 על התואר. לתחרות זו נרשמו 116 טניסאים, מהם 89 מבריטניה. בגמר תחרות הגברים מוריס מקלאפלין (ארצות הברית) ניצח את סטנלי דאסט (אוסטרליה) ב-3 מערכות. במשחק על האליפות הוא שיחק נגד טוני וילדינג מניו זילנד (מנצח אליפות וימבלדון 1912) והפסיד ב-4 מערכות. לטוני וילדינג זה היה ניצחון רביעי ברציפות.

===תחרות הנשים===
[[דורותי דאגלס צ'יימברס, מנצחת תחרות הנשים]]
בתחרות הנשים השתתפו 41 טניסאיות (מהם 39 בריטיות) שחולקו ל-4 בתים. בגמר התחרות דורותי דאגלס צ'יימברס (מנצחת בשנים 1903, 1904, 1906, 1910 ו-1911) נפגשה עם וינפריד מקנייר וניצחה ב-2 מערכות. מנצחת של השנה הקודמת אתל לרקומב לא התייצבה עקב פציעתה במהלך משחק זוגות מעורבים. בכך דורותי דאגלס צ'יימברס זכתה בניצחון טכני וקיבלה את תואר בפעם השישית.

===תחרות זוגות גברים===
בתחרות הזוגות השתתפו 48 זוגות שהתחרו על הזכות להתמודד על התואר במשחק נגד מנצחי אליפות וימבלדון 1912. לתחרות נרשמו זוגות טניסאים ממספר מדינות, כמו בתחרות הגברים. בגמר התחרות של השלב הראשון הזוג בריטי הרברט ססיל פארק ואלפרד במיש נפגשו עם הגרמנים היינריך קליינשרות ופרידריך ראה והפסידו ב-3 מערכות. במשחק על האליפות הגרמנים שיחקו נגד הזוג בריטי הרברט רופר-בארט וצ'ארלס דיקסון שהיו מנצחי תחרות בשנת 1912. הבריטים ניצחו ב-4 מערכות וזכו באליפות בפעם השנייה ברציפות.

===תחרות זוגות נשים===
השנה התווספו לראשונה תחרויות זוגות נשים. בתחרות השתתפו 22 זוגות, כמעט כול המשתתפות היו בריטיות (כמו בתחרות הנשים). בגמר התחרות הזוג שכלל את דורותי דאגלס צ'יימברס ושרלוט קופר נפגש עם הזוג דורה בוטבי ווינפריד מקנייר. במהלך המערכה השנייה הזוג צ'יימברס/קופר פרש מהתחרות.

===תחרות זוגות מעורבים===
השנה התווספו לראשונה תחרויות זוגות מעורבים. בתחרות השתתפו 41 זוגות. כמעט כל המשתתפים היו בריטים (כמו בתחרות הנשים). בגמר התחרות נפגשו הזוגות הבריטיים ססיל פארק ואתל לרקומב נגד הוף קריסף ואגנס טוקי. המשחק הופסק לאחר שתי מערכות כאשר אתל לרקומב נפצעה. הניצחון הוענק לזוג הוף קריסף ואגנס טוקי.

==קישורים חיצוניים==

* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1913_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1913/MD/r1s1.html תוצאות משחקי זוגות גברים]
* [http://www.wimbledon.com/en_GB/scores/draws/archive/1913/LS/r1s1.html תוצאות משחקי נשים]
* [http://www.wimbledon.com/en_GB/scores/draws/archive/1913/LD/r1s1.html תוצאות משחקי זוגות נשים]
* [http://www.wimbledon.com/en_GB/scores/draws/archive/1913/MX/r1s1.html תוצאות משחקי זוגות מעורבים]

קטגוריה:אליפויות וימבלדון
וימבלדון
Intel NUC

מחשב Intel NUC מדור Hasswell 
Intel NUC (שם מלא: Next Unit Of Computing) היא סדרת מחשבים נייחים קטנים המיוצרת על ידי אינטל. למחשבים אלו יש מעבדים מסוג Celeron, i3 ו-i5 הנקראים Intel NUC Kits. ניתן לקנות גם את לוח האם בלבד (Intel NUC Boards).

בחודש יולי 2023 הודיעה אינטל על הפסקת ייצור המחשבים מסדרה זו.

==דגמי המחשבים (Kits)==
{| class="wikitable"
!דגם המחשב
!סוג מעבד
|-
|DCCP847DYE

|Intel Celeron 847
|-
|DC3217IYE
|Intel core i3
|-
|DC53427HYE
|Intel core i3
|-
|D34010WYKH
|Intel core i3
|-
|DN2820FYKH
|Intel Celeron N2820/N2830
|-
|D54250WYKH
|Intel core i3
|-
|NUC5i3RYH
|Intel core i3
|-
|NUC5i5RYK
|Intel core i3
|-
|DE3815TYKHE
|Intel Atom E3815
|}

הדגמים שאות H בסוף שמם לא תומכים בדיסק קשיח כלל, השאר תומכים בדיסק קשיח בגודל 2.5 אינץ' (דיסק קשיח רגיל או מסוג SSD או שניהם ביחד).

דגמי ה NUC בעלי ממדים קטנים שניתן לתלות אותו על מסך שתומך .

== ראו גם ==
* אינטל
*Mac Mini

==קישורים חיצוניים==

* 
* [http://www.intel.com/content/www/us/en/nuc/overview.html Intel NUC], באתר חברת אינטל
* 
==הערות שוליים==

קטגוריה:דגמי מחשבים
קטגוריה:אינטל